rejauldu/bengali-wikipedia huggingface dataset:
তিনি ২০২৫ সালে বাংলাদেশি বংশোদ্ভূত তারেক রেদোয়ানের সাথে বিবাহবন্ধনে আবদ্ধ হনহারলিন কৌর দেওল (জন্ম ২১ জুন ১৯৯৮) একজন ভারতীয় মহিলা ক্রিকেটার। ঘরোয়া ক্রিকেটে তিনি হিমাচল প্রদেশের হয়ে খেলেন। তিনি দলে মূলত ব্যাটার হিসেবে খেলেন, মাঝেমধ্যে লেগ স্পিনার হিসেবে দায়িত্ব পালন করেন।  তিনি ২২ ফেব্রুয়ারি ২০১৯-এ, ইংল্যান্ডের বিপক্ষে মুম্বইয়ের ওয়াংখেড়ে স্টেডিয়াম-এ মহিলাদের একদিনের আন্তর্জাতিক ক্রিকেটে অভিষিক্ত হন। তানিয়া ভাটিয়ার পর তিনিই দ্বিতীয় মহিলা ক্রিকেটার হিসেবে চণ্ডীগড় থেকে জাতীয় দলে সুযোগ পান। মোহালির যাদবিন্দ্র পাবলিক স্কুল থেকে তিনি তার শিক্ষা সম্পূর্ণ করেন। ৪ মার্চ ২০১৯-এ ইংল্যান্ডের বিপক্ষেই আন্তর্জাতিক টি২০ ক্রিকেটে অভিষিক্ত হন। হারলিন মহিলা টি২০ চ্যালেঞ্জ প্রতিযোগিতায় ট্রেইলব্লেজার্সের হয়ে প্রথম খেলেন। ম্যাচটি ছিল সুপারনোভাসের বিপক্ষে এবং এটি ৬ মে ২০১৯-এ অনুষ্ঠিত হয়েছিল। এই ম্যাচে তিনি স্মৃতি মন্ধনার সাথে ১০০ রানের জুটি করেছিলেন।  জানুয়ারি ২০২০-এ, অস্ট্রেলিয়ায় অনুষ্ঠিত হতে চলা ২০২০ আইসিসি মহিলা টি২০ বিশ্বকাপ প্রতিযোগিতার জন্য তিনি জাতীয় দলে সুযোগ পান।  ২০২১-এর জুলাইয়ে ইংল্যান্ডের বিরুদ্ধে টি২০ সিরিজের সময় বাউন্ডারি দড়ি এড়িয়ে অ্যাক্রোবেটিক ক্যাচ করার পরে দেওল ভাইরাল হয়েছিলেন। লং-অফে ফিল্ডিং করে, দেওল তার মাথার উপরে দু-হাত উঁচু ক'রে অ্যামি জোনস-এর মারা ড্রাইভ ধরতে লাফিয়ে উঠলেন, কিন্তু, বুঝতে পারেন যে তার গতির জন্য তিনি সম্ভবত সীমানা দড়ির ওপারে চলে গিয়ে ছয় রান দিয়ে ফেলবেন। তাই তিনি নিজেকে সময় দেওয়ার জন্য বলটি বাতাসে ছুঁড়ে দিলেন এবং মাঝ-হাওয়ায় পড়ন্ত বলটি পুনরুদ্ধার করার জন্য খেলার মাঠে ফিরে এসে ধরার জন্য যথেষ্ট সময় পেলেন। তিনি ক্যাচের জন্য শচীন টেন্ডুলকার এবং প্রধানমন্ত্রী নরেন্দ্র মোদীর কাছ থেকে প্রশংসা অর্জন করেছিলেন। জুলাই ২০২২ সালে, ইংল্যান্ডের বার্মিংহামে ২০২২ কমনওয়েলথ গেমসে ক্রিকেট টুর্নামেন্টের জন্য তাকে ভারতীয় দলে অন্তর্ভুক্ত করা হয়েছিল।  ২০২৩ ডব্লিউপিএলে, গুজরাট জায়ান্টস নিলামের পর তাকে নিজেদের দলভুক্ত করে। চার সপ্তাহের টুর্নামেন্টের সমাপ্তিতে, তিনি ১৩ জন ব্যাটারদের মধ্যে একজন হয়ে ২০০ রান সংগ্রহ করেছিলেন। তার মোট রান সংগ্রহ ছিল ২০২, যা তিনি ১২৫.৪৬ স্ট্রাইক হারে অর্জন করেছিলেন। এটি তাকে তার দলের জন্য সর্বোচ্চ স্কোরের অধিকারীর দুই রানের মধ্যে নিয়ে আসে।  ডিসেম্বর ২০২৩-এ, ইংল্যান্ডের বিপক্ষে একমাত্র টেস্টের জন্য ভারতীয় দলে দেওল সুযোগ পান।  তথ্যসূত্র  বহিঃসংযোগ          বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:গুজরাট জায়ান্টসের (ডব্লিউপিএল) ক্রিকেটার বিষয়শ্রেণী:হিমাচল প্রদেশের নারী ক্রিকেটার বিষয়শ্রেণী:চণ্ডীগড়ের মহিলা ক্রিকেটার বিষয়শ্রেণী:উত্তরাঞ্চলের নারী ক্রিকেটার বিষয়শ্রেণী:চণ্ডীগড় থেকে আগত ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:চণ্ডীগড়ের ব্যক্তি
রিঙ্গার'স ল্যাকটেট দ্রবণ (আরএল), যা সোডিয়াম ল্যাকটেট দ্রবণ, ল্যাকটেড রিঙ্গারস ও হার্টম্যানের দ্রবণ নামেও পরিচিত, হল সোডিয়াম ক্লোরাইড, সোডিয়াম ল্যাকটেট, পটাশিয়াম ক্লোরাইড, পানি ও ক্যালসিয়াম ক্লোরাইডের মিশ্রণ। যাদের রক্তের পরিমাণ কম বা নিম্ন রক্তচাপ আছে তাদের তরল এবং ইলেক্ট্রোলাইট প্রতিস্থাপনের জন্য এটি ব্যবহার করা হয়। বিপাকীয় অ্যাসিডোসিসের চিকিৎসার জন্য, শরীর পুড়ে গেলে, চোখ ধোয়ার জন্যও ব্যবহার করা যেতে গেলে পারে। এটি শিরায় ইনজেকশনের মাধ্যমে প্রয়োগ করা হয়।  পার্শ্ব প্রতিক্রিয়ার মধ্যে অ্যালার্জি, রক্তে উচ্চমাত্রার পটাশিয়াম ও ক্যালসিয়াম এবং শরীরে তরলের আয়তন বৃদ্ধি অন্তর্ভুক্ত। ক্ষেত্রবিশেষে এটি নির্দিষ্ট ওষুধের সাথে মেশানোর জন্য উপযুক্ত নাও হতে পারে। তাই কেউ কেউ রক্ত সঞ্চালনের সময় হার্টম্যান দ্রবণ ব্যবহারকে অনুৎসাহিত করেন। সাধারণ স্যালাইনের তুলনায় রিঙ্গার'স ল্যাকটেট দ্রবণে অ্যাসিডোসিসের হার কম। গর্ভাবস্থা এবং বুকের দুধ খাওয়ানোর ক্ষেত্রে হার্টম্যান দ্রবণের ব্যবহার সাধারণত নিরাপদ। হার্টম্যান দ্রবণ ক্রিস্টালয়েড পরিবারে ওষুধ। এটি আইসোটোনিক, অর্থাৎ এটির ঘনমাত্রা রক্তের ঘনমাত্রার প্রায় সমান  ১৮৮০-এর দশকে রিঙ্গার'স দ্রবণ আবিষ্কৃত হয়েছিল। ১৯৩০ সালে এতে ল্যাকটেট যোগ করা হয়েছিল। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। ল্যাকটেড রিঙ্গার'স একটি জেনেরিক ওষুধ হিসেবে পাওয়া যায়। স্ক্যান্ডিনেভিয়ান দেশগুলিতে এটি রিঙ্গার'স অ্যাসিটেট  ব্যবহৃত হয়।   আরও দেখুন  মৌখিক পুনরুদন থেরাপি   তথ্যসূত্র    বহিঃসংযোগ      বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
লেনা মোহন কুমার (জন্ম ১৯৮১), যিনি তার মঞ্চ নাম লেনা সম্বোধনেই বেশি পরিচিত, তিনি একজন ভারতীয় অভিনেত্রী, লেখিকা, এবং চিত্রনাট্যকার।  লেনা মূলত মালায়ালাম সিনেমায় অভিনয় করেন। ২৫ বছরের দীর্ঘ সময়ব্যাপী কর্মজীবনে, লেনা পাঁচটি ভিন্ন ভাষার ১৭৫টিরও বেশি চলচ্চিত্রে কাজ করেছেন। তিনি ইংরেজি, হিন্দি, তামিল, তেলুগু এবং মালায়ালাম ভাষার চলচ্চিত্রে অভিনয় করেছেন এবং সমালোচকদের দ্বারা প্রশংসিত হয়েছেন।   ২০২৩ সালে, তিনি লেখক হিসেবে তার প্রথম বই দ্য অটোবায়োগ্রাফি অফ গড (বিজা হাউস দ্বারা প্রকাশিত) প্রকাশ করেন। বইটিতে মানসিক স্বাস্থ্যের উপর তার অভিজ্ঞতা এবং দৃষ্টিভঙ্গি তুলে ধরা হয়েছে।    জীবনের প্রথমার্ধ  কেরালার ত্রিশুরে মোহন কুমার এবং টিনার ঘরে লেনার জন্ম। তার মা টিনা একজন ক্যাথলিক । লেনা ত্রিশুরের সেভেন্থ ডে অ্যাডভেন্টিস্ট উচ্চ মাধ্যমিক বিদ্যালয়  এবং হরি শ্রী বিদ্যা নিধি বিদ্যালয়ে তার প্রাথমিক পড়াশোনা সম্পন্ন করেছেন।  লেনা ক্লিনিক্যাল সাইকোলজিতে স্নাতকোত্তর ডিগ্রিধারী। অভিনয় জীবনে প্রবেশের আগে তিনি মুম্বাইতে একজন পেশাদার মনোচিকিতিসক হিসেবে কাজ করতেন। She is no cry baby The Hindu Entertainment, Thiruvananthapuram ২০২০ সালে, তিনি বলেছিলেন যে তিনি চলচ্চিত্র পরিচালনায় আগ্রহী এবং তার একটি নতুন প্রকল্পের প্রথম খসড়া প্রস্তুত করেছেন।   ২০০৪ সালে লেনা অভিলাষ কুমারকে বিয়ে করেন,  কিন্তু ২০১৩ সালে তার বিবাহবিচ্ছেদ হয়।  ২০২৪ সালের ২৭ ফেব্রুয়ারি তারিখে, লেনা ঘোষণা করেন যে তিনি গ্রুপ ক্যাপ্টেন প্রশান্ত নায়ারকে বিয়ে করেছেন, যিনি মহাকাশে গগনযান প্রকল্পের জন্য মনোনীত একজন মহাকাশচারী ।    কর্মজীবন  লেনা জয়রাজের স্নেহম ছবিতর মাধ্যমে রূপালী পর্দায় অভিষেক করেন। এর পরে তিনি করুণম চলচ্চিত্রে অভিনয় করেন যা সমালোচকদের দ্বারা প্রশংসিত হয়। তিনি চলচ্চিত্র জগতে প্রবেশ করার আগে ওমানথিঙ্কালপক্ষী, ওহারি, মালয়োগাম এবং থাডাঙ্কালপালায়মের মতো টেলিভিশন ধারাবাহিকে কাজ করেছিলেন যার মাধ্যমে তিনি মালায়ালাম টেলিভিশন জগতে একজন প্রধান অভিনেত্রী হিসেবে প্রতিষ্ঠিত হয়েছিলেন। লেনা একজন টেলিভিশন উপস্থাপিকা হিসাবেও কাজ করেছেন। তিনি তার নিজস্ব ইউটিউব ভ্লগিং চ্যানেল - লেনা'স ম্যাগাজিন -এর পরিচালনা করেন।  মালায়ালাম সিনেমায় তিনি ১০০ টিরও বেশি চলচ্চিত্রে অভিনয় করেছেন যার মধ্যে রয়েছে ইংরেজি,||  ||Tamil film তামিল, তেলুগু এবং হিন্দি ভাষার চলচ্চিত্র।   লেনা  ট্র্যাফিক (২০১১) চলচ্চিত্রে অভিনয় করেন যা  সমালোচকদের দ্বারা প্রশংসিত হয়। এর পরে তিনি স্নেহাভিদু, ই আদুথা কলাথু, স্পিরিট, লেফ্ট রাইট লেফ্ট, এন্নু নিন্তে মোইদিন ইত্যাদি বিভিন্ন চলচ্চিত্রে পার্শ্ব চরিত্রে অভিনয় করেন। লেনা আদিল হুসেনের (পার্চড, হোটেল স্যালভেশন) সাথে একটি ব্রিটিশ-ভারতীয় চলচ্চিত্র  ফুটপ্রিন্টস অন ওয়াটার -এ অভিনয় করার জন্য চুক্তিবদ্ধ হয়েছিলেন, যার পরিচালনা করবেন নাথালিয়া শ্যাম।    তথ্যসূত্র   বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:১৯৮১-এ জন্ম বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:কোচির অভিনেত্রী বিষয়শ্রেণী:জীবিত ব্যক্তি
লে ট্রিও জুব্রান (; ) হল একটি ফিলিস্তিনী উদ্ ট্রিও, যা নাযারের্থ শহরের তিন ভাই সামির, উইসসাম এবং আদনান জুব্রান নিয়ে গঠিত হয়েছে। জুব্রানরা একটি সুপরিচিত সমৃদ্ধ শিল্পিসুলভ ঐতিহ্য পরিবার থেকে এসেছে। তাদের মা, ইবতিসাম হান্না জুব্রান, মুওয়াশশাহ (আরব স্পেনে কবিতার উত্পত্তি) গান গাইতো, তৎকালীন সময় তাদের পিতা ফিলিস্তিন ও আরব বিশ্বে সবচেয়ে প্রখ্যাত তারযুক্ত বাদ্যযন্ত্র প্রস্তুতকারকদের একজন ছিলেন।   গঠন  বড় ভাই সমীর জুব্রান, জুব্রান ট্রিও গঠনের প্রায় এক দশক আগে ১৯৯৬ সালে একজন সফল সঙ্গীত কর্মজীবন শুরু করেন। সমীর ১৯৯৬ সালে টাকাসেম এবং পরবর্তীতে ২০০১ সালে সউ'ফাহম তার দুটি তার প্রশংসিত অ্যালবাম মুক্তি পায়। সমীর তার তৃতীয় অ্যালবামে, দুয়েটের জন্য তার ছোট ভাই উইসসাম আমন্ত্রিত করেন। এই অ্যালবামে ছিল তামাস, যা ২০০৩ সালে মুক্তি পায়। একটি ট্যুর থেকে ফিরে এসে, সমীর তার ছোট ভাই আদনান সাথে একটি ট্রিও প্রস্তাব করেন। অগাস্টের ২০০৪ সালে, প্যারিসে লুক্সেমবার্গ গার্ডেন লে ট্রিও জুব্রান জীবন নেয়।   ডিস্কোগ্রাফি  স্টুডিও অ্যালবাম সমূহ   Tamaas (২০০২)  Randana (২০০৫)  Majâz (২০০৭)  À l'ombre des mots (২০০৮)  Le Dernier VoL, with Chkrrr (২০০৯)  AsFâr, featuring Dhafer Youssef (২০১১)   তথ্যসূত্র    বহিঃসংযোগ   লে ট্রিও জুব্রান (অফিসিয়াল ওয়েবসাইট)  ফেইসবুক  উইসসাম জুব্রান (অফিসিয়াল ওয়েবসাইট)  www.theglobaldispatches.com -এ লে ট্রিও জুব্রান সাথে সাক্ষাৎকার  বিষয়শ্রেণী:উদ্ বাদক বিষয়শ্রেণী:ফিলিস্তিনী সঙ্গীত দল
ডান|থাম্ব| জারুল্লাহর প্রতিকৃতি হুসাম আদ-দীন জারুল্লাহ (; ১৮৮৪ - ৬ মার্চ ১৯৫৪)  কর্তৃত্বপ্রাপ্ত শক্তির অধীন ফিলিস্তিন থাকাকালীন সময়ে ফিলিস্তিনি জনগণের একজন সুন্নি মুসলিম নেতা ছিলেন এবং ১৯৪৮ থেকে তার মৃত্যু পর্যন্ত জেরুসালেমের প্রধান মুফতি ছিলেন।  জারুল্লাহ জেরুজালেমে জন্মগ্রহণ করেন এবং মিশরের কায়রোর আল-আজহার বিশ্ববিদ্যালয়ে শিক্ষা লাভ করেন। তিনি কর্তৃত্বপ্রাপ্ত শক্তির অধীন ফিলিস্তিন থাকাকালীন সময়ে সর্বোচ্চ মুসলিম পরিষদের একজন নেতৃস্থানীয় সদস্য ছিলেন। রাজনৈতিকভাবে, তিনি ছিলেন নাশাশিবিদের মিত্র এবং আল-হুসাইনিদের প্রতিদ্বন্দ্বী। ১৯২১ সালে কামিল আল-হুসাইনি মারা গেলে, প্রধান মুফতি হিসাবে আল-হুসাইনির উত্তরাধিকারী হওয়ার জন্য জেরুজালেমের উলামায়ে কেরামের উল্লেখযোগ্য সমর্থন তার পক্ষে ছিল। প্রকৃতপক্ষে, তিনি এই পদের নির্বাচনে সবচেয়ে বেশি ভোট পেয়ে জয়ী হয়েছেন। যদিও ব্রিটিশ হাইকমিশনার হার্বার্ট স্যামুয়েল জারাল্লাকে আবেদন প্রত্যাহার করতে রাজি করান, পরবর্তীতে আল-হুসাইনির ভাই মুহাম্মদ আমিন আল-হুসাইনি-কে প্রার্থী হিসাবে যোগ্যতা অর্জনের অনুমতি দেন, যাকে স্যামুয়েল পরে জেরুজালেমের প্রধান মুফতি নিযুক্ত করেন।Martin Sicker, Pangs of the Messiah: The Troubled Birth of the Jewish State (Praeger 2000) p. 32f. সান্ত্বনা হিসাবে, ব্রিটিশরা জারুল্লাহকে প্রধান কাজী ও ফিলিস্তিনের মুসলিম ধর্মীয় আদালতের পরিদর্শক হিসাবে নিযুক্ত করেন।  ১৯৪৮ সালের আরব-ইসরায়েল যুদ্ধের পর, ট্রান্সজর্ডান (বর্তমানে জর্ডান) পূর্ব জেরুজালেম এবং জেরুসালেমের পুরনো শহর সহ পশ্চিম তীর দখল করে, যা নির্বাসিত প্রধান মুফতি বিরোধিতা করেছিলো। ২০ ডিসেম্বর ১৯৪৮-এ, বাদশাহ প্রথম আবদুল্লাহ আল-হুসাইনির জায়গায় জারুল্লাহকে মুফতি হিসাবে নিযুক্ত করেন।   তথ্যসূত্র    বহিঃসংযোগ   ফিলিস্তিনি ব্যক্তিত্ব: হুসাম আদ-দীন জারুল্লাহ  বিষয়শ্রেণী:উসমানীয় আরব বিষয়শ্রেণী:শরিয়া বিচারক বিষয়শ্রেণী:ফিলিস্তিনি সুন্নি মুসলিম বিষয়শ্রেণী:ফিলিস্তিনি রাজনীতিবিদ বিষয়শ্রেণী:ফিলিস্তিনি বিচারক বিষয়শ্রেণী:জেরুসালেমের প্রধান মুফতি বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৪-এ মৃত্যু বিষয়শ্রেণী:১৮৮৪-এ জন্ম
নারায়ণপুর ২ নং গ্রাম পঞ্চায়েত ভারতের পশ্চিমবঙ্গ রাজ্যের নদীয়া জেলার করিমপুর ২ নং ব্লকের অধীনস্থ একটি গ্রামীণ পঞ্চায়েত। এর ভবনটি নদীয়া জেলার থানারপাড়া থানার টোপলা গ্রামে অবস্থিত । এই গ্রাম পঞ্চায়েতের অধীনে পাঁচটি গ্রামের ১৬ টি বুথ রয়েছে।   ইতিহাস ও স্থাপনা    অবস্থান    উল্লেখযোগ্য কর্মসূচি    তথ্যসূত্র   বিষয়শ্রেণী:নদিয়া জেলা বিষয়শ্রেণী:পশ্চিমবঙ্গের গ্রাম পঞ্চায়েত
থাম্ব|জুয়া খেলায় ব্যবহৃত টেবিল। জুয়া বা বাজী হচ্ছে এমন একটা খেলা যা লাভ বা লোকশানের মধ্যে ঝুলন্ত থাকে। জুয়া খেলায় মূলত নির্দিষ্ট পরিমাণের অর্থ বা বস্তু (যা পুরস্কার হিসেবে ধার্য করা হয়) নির্ধারণ করা হয়। তারপর কোনো একটি বিষয়ে দুই পক্ষ চুক্তি করে হার জিত নির্ধারণ করে। যে পক্ষ হেরে যায় সে অপর পক্ষকে সেই নির্ধারিত অর্থ বা বস্তু প্রদান করে। এইভাবে জুয়া খেলার জন্য তিনটি উপাদান উপস্থিত থাকা প্রয়োজন: বিবেচনা (বাজির পরিমাণ), ঝুঁকি (সুযোগ) এবং একটি পুরস্কার।  এই খেলায় হেরে যাওয়া বা জিতে যাওয়াতে উভয় পক্ষেরই ঝুকি নিতে হয়। জুয়া খেলায় বিজয়ী পক্ষ পুরস্কারের অর্থ কখনো সাথেসাথে পেয়ে থাকে আবার কখনো তা পেতে দেরি হয়।  যদিও জুয়া খেলা প্রায় সব দেশেই আইন স্বীকৃত না। তবুও প্রতিনিয়তই এটি চলছে। জুয়া খেলা একটি প্রধান আন্তর্জাতিক বাণিজ্যিক কার্যকলাপও, যেখানে ২০০৯ সালে আনুমানিক $৩৩৫ বিলিয়ন বৈধ জুয়ার বাজার ছিল।  ২০১৬ সালের হিসাব অনুযায়ী ৪৫০ বিলিয়ন ইউএস ডলার পরিমাণ অর্থ জুয়া খেলায় ব্যবহৃত হয়েছে। যা ২০১৯ এ এসে ৪৯৫ বিলিয়ন মার্কিন মুদ্রায় এসে দাঁড়াবে বলে ধারণা করা হচ্ছে। আন্তর্জাতিকভাবে জুয়া একটি বড় মার্কেট দখল করে আছে।   জুয়া খেলার ইতিহাসঃ   প্রাচীন প্রস্তর যুগের আগেও জুয়া খেলার প্রচলণ ছিল বলে ধারণা করা হয়। যিশু খিষ্ট্রের জম্মের ৩০০০ বছর পূর্বে ইরাক, সিরিয়া,তুরস্কের বিভিন্ন জায়গায় বাজী খেলা হত  ছয় পার্শ বিশিষ্ট ছোট ছোট গুটি আকৃতির  বস্তু দিয়ে যা এখন পাশা নামে পরিচিত।যিশু খিষ্ট্রের জম্মের ১০০০ বছর পূর্বে চীন দেশে পশু লড়াইয়ের উপর বাজী ধরার ব্যাপক প্রচলন ছিল।  ১৬৩৮ সালে ইতালীর ভেনিসে প্রথম জুয়া খেলার আসর হয়।  ইংল্যান্ড ও আমেরিকাতেও জুয়া খেলা বেশ প্রাচীন। ঘোড়াদৌড় জুয়া খেলার জন্য জনপ্রিয় ছিল।   ধর্মীয় দৃষ্টিকোণে জুয়া   ইসলাম  ইসলাম ধর্মে জুয়া সম্পূর্ণভাবে নিষিদ্ধ।  পবিত্র কুরআনে আল্লাহ তা'আলা বলেন--   নিশ্চয় শয়তান মদ ও জুয়ার দ্বারা তোমাদের পরস্পরে শক্রতা ও হিংসা-বিদ্বেষ সৃষ্টি করতে চায় এবং তোমাদেরকে আল্লাহর যিকির ও নামায থেকে বিরyhhhhh  ত রাখতে চায়, সুতরাং তোমরা কি এগুলো থেকে বিরত থাকবে? (সূরা মায়িদা, আয়াত-৯১)   হিন্দুধর্ম  হিন্দুদের  মহাভারত হতে জানা যায় যে, প্রাচীন ভারতে জুয়া খেলা বেশ জনপ্রিয় ছিল।   ইহুদি  প্রাচীন ইহুদি সম্প্রদায়েও জুয়াকে নিকৃষ্ট নজরে দেখা হত। এমনকি আদালতে কোনো জুয়াড়ীর সাক্ষ্য গ্রহণ করা হত না।   খ্রিষ্টধর্ম  খ্রিষ্টানদের কিছু ধর্মযাজক জুয়াকে বৈধ ও কিছু অবৈধ ঘোষণা করেছে।   জুয়ার প্রকারঃ  বিভিন্ন রকম জুয়ার প্রচলন আছে। বর্তমানে জুয়াঘরে ও জুয়াঘর এর বাইরে জুয়া খেলা হয়।  ভিডিও জুজু, লোটাখেলা ইত্যাদি জুয়াঘরে খেলা যায়। এছাড়া কার্ড,কয়েন টস,পাশা ইত্যাদি খেলা জুয়াঘরের বাইরেও খেলা যায়।  বর্তমানে সবচেয়ে বড় জুয়ার আসর হল ক্রীড়া অঙ্গন। ফুটবল, ক্রিকেট, বাসকেটবল ইত্যাদি খেলাতেও জুয়ারীরা বাজী খেলে থাকে।  এছাড়া  এক জন আরেক জনের সাথে  কোন বিষয়ে সত্য বা মিথ্যা হওয়া নিয়েও বাজী খেলে থাকে।   নেতীবাচক প্রভাব  জরীপে জানা গেছে প্রাথমিকভাবে যারা কেবল বিনোদনের জন্য জুয়া খেলা শুরু করেছিল তাদের অনেকেই এটাতে আসক্ত হয়ে গেছে।এই আসক্তি তাদের বিভিন্ন কুকর্মের দিকে ঠেলে দেয়। জুয়ার অর্থ জোগারের জন্য তারা খারাপ কাজ করতে শুরু করে। জুয়ায় হারানো অর্থ ফেরত পাবার জন্য জুয়ারীরা বারবার জুয়া খেলে। জুয়া ব্রেইনে মারাত্বক প্রভাব পরে,জুয়ারীরা চিন্তাগ্রস্থ ও অসহায়ত্ব অনুভব করে অসুস্থ হয়ে যায়।  তথ্যসূত্র  বিষয়শ্রেণী:জুয়া
এনজামেনা (, ; ; ; ( ) চাদের রাজধানী ও বৃহত্তম শহর। শহরটি লগন ও চারি নদীর সঙ্গমস্থলের নিকটে অবস্থিত, যেখানে এর মুখোমুখিভাবে অবস্থিত ক্যামেরুনের কৌসুরি শহর। শহর দুটি একটি সেতুর দ্বারা একে অপরের সাথে সংযুক্ত। এটি একটি বিশেষ বিধিবদ্ধ অঞ্চল, যা ১০টি জেলা বা আরোনডিসেসমেন্টে বিভক্ত। এটি গবাদি পশু, লবণ, খেজুর এবং শস্যের আঞ্চলিক বাজার। মাংস, মাছ এবং তুলা প্রক্রিয়াকরণ এখানকার প্রধান শিল্প এবং শহরটি চাদে অর্থনৈতিক ক্রিয়াকলাপের কেন্দ্র হিসেবে কাজ করে।   ইতিহাস  এনজামেনা ফোর্ট-ল্যামি হিসাবে ফরাসি সেনাপতি ইমিল জেন্টিল ১৯০০ সালের ২৯ মে প্রতিষ্ঠা করেছিলেন এবং কিছুদিন আগে কাউসরির যুদ্ধে নিহত হওয়া সেনা কর্মকর্তা আমাদে-ফ্রানকোইস ল্যামির নামানুসারে নামকরণ করেছিলেন। এটি একটি প্রধান বাণিজ্য শহর ছিল এবং অঞ্চল এবং জাতির রাজধানী হয়ে উঠে।  দ্বিতীয় বিশ্বযুদ্ধের সময় ফরাসিরা তাদের সেনাবাহিনী এবং সরবরাহ সরিয়ে নিতে শহরের বিমানবন্দরের উপর নির্ভর করেছিল। ১৯৪২ সালের ২১ জানুয়ারী সোনারকোমন্ডো ব্লেইচের জার্মান হি ১১১ ফোর্ট-লামির বিমানবন্দরে সফলভাবে বোমা মেরে তেলের সরবরাহ এবং দশটি বিমান ধ্বংস করে দিয়েছিল। ফোর্ট-ল্যামি ১৯৫০ সালে প্রথম ব্যাংক শাখা পেয়েছিল, যখন ব্যাংক অফ পশ্চিম আফ্রিকা (বিএও) সেখানে একটি শাখা চালু করেছিল।   অর্থনীতি  এনমেনার প্রধান অর্থনৈতিক উৎস হল কৃষি কাজ। এনজামেনার প্রায় ৮০% মানুষ ফসল আবাদ ও গবাদি পশু পালন সহ কৃষিকাজ ভিত্তিক শিল্পের সাথে জড়িত। এনজামেনার অর্থনীতি ভাল আবহাওয়ার উপর প্রায় সম্পূর্ণ নির্ভরশীল, কম বৃষ্টিপাতের বছরগুলোতে অর্থনীতিকে সংগ্রামী করে তোলে। এনজামেনা বিশ্বব্যাংকের পাশাপাশি আফ্রিকান উন্নয়ন ব্যাংক থেকে আর্থিক সহায়তা পান। এনজামেনায় দক্ষ শ্রমিকদের তেল ও গ্যাস খাতে কাজ করার পাশাপাশি বিদেশী বেসরকারী সংস্থা, চিকিৎসা পরিষেবা এবং ইংরেজি শিক্ষার জন্য শ্রমিকদের উচ্চ চাহিদা রয়েছে। এনজামেনার বাসিন্দারা নিট আয়ের সর্বাধিক পরিমাণে ৬০% পর্যন্ত কর প্রদানে দায়বদ্ধ।   ভূগোল  এনজামেনার অবস্থান , এটি লগন ও চারি নদীর সংগমস্থালে অবস্থিত।  প্রাথমিকভাবে প্রশাসনিক কেন্দ্র থাকাকালীন নাসারা স্ট্রিপ বাণিজ্যিক কেন্দ্র ছিল এবং আবাসিক অঞ্চলগুলি যেমন এমবোলো, চাগোয়া, প্যারিস কঙ্গো এবং মুরসাল অন্তর্ভুক্ত। শহরের প্রধান বাণিজ্যিক অ্যাভিনিউ হল অ্যাভিনিউ চার্লস ডি গল।   তথ্যসূত্র    বহিঃসংযোগ   বিষয়শ্রেণী:চাদের শহর বিষয়শ্রেণী:আফ্রিকার রাজধানী
thumb|মডুলেট করা ডিজিটাল ডেটা বহনকারী একটি এফডিএম চ্যানেলের পাসব্যান্ড। ফ্রিকুয়েন্সি-ডিভিশন মাল্টিপ্লেক্সিং (এফডিএম) একধরনের সিগন্যাল মাল্টিপ্লেক্সিং ব্যবস্থা যেখানে একাধিক বেজব্যান্ড সংকেতকে ভিন্ন ভিন্ন ফ্রিকুয়েন্সির বাহক তরঙ্গের সাথে মডুলেশন করা হয় এবং একসাথে যোগ করে মূল সংকেত তৈরি করা হয়। তথ্যসূত্র  বিষয়শ্রেণী:মাল্টিপ্লেক্সিং বিষয়শ্রেণী:টেলিযোগাযোগ প্রযুক্তি  es:Multiplexación por división de frecuencia he:FDM hu:Frekvenciaosztásos multiplexálás it:Frequency Division Multiplexing ja:周波数分割多重化 sk:Frekvenčný multiplex sv:Frekvensmultiplex zh:FDM
দৌলতখান আবু আবদুল্লাহ কলেজ বাংলাদেশের ভোলা জেলার দৌলতখান উপজেলার অন্তর্গত একটি সরকারি শিক্ষা প্রতিষ্ঠান। ১৯৮৩ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।   ইতিহাস  কলেজটি ১৯৮৩ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৪ সালে বি.এ(পাস) কোর্স ও ১৯৮৮ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।   বিবরণ   অবকাঠামো   প্রশাসন   শিক্ষা কার্যক্রম ও পদ্ধতি   সামাজিক কার্যক্রম   পুরস্কার ও সম্মাননা   উল্লেখযোগ্য শিক্ষার্থী   চিত্রশালা   আরও দেখুন   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:ভোলা জেলার মহাবিদ্যালয়
মোহাম্মদ নাফা (, ; ১৫ মে ১৯৩৯ - ১৫ জুলাই ২০২১) ছিলেন একজন ইসরায়েলি দ্রুজ রাজনীতিবিদ যিনি ১৯৯০ থেকে ১৯৯২ সাল পর্যন্ত হাদাশের জন্য নেসেটের সদস্য হিসাবে কাজ করেছিলেন।   জীবনী  ম্যান্ডেট যুগে বেইট জান -এ জন্মগ্রহণ করেন, নাফা রামেহের একটি উচ্চ বিদ্যালয়ে পড়াশোনা করেন। তিনি জেরুজালেমের হিব্রু বিশ্ববিদ্যালয়ে হিব্রু এবং আরবি সাহিত্য অধ্যয়ন করতে যান।  ১৯৬৫ সালে তিনি ইসরায়েলি কমিউনিস্ট পার্টি মাকির যুব আন্দোলনে যোগ দেন। ১৯৬৫ সালে তিনি কমিউনিস্ট যুব ইউনিয়নের সেক্রেটারি-জেনারেল হন। ১৯৮৮ সালের নেসেট নির্বাচনের জন্য তিনি হাদাশ তালিকায় (মাকি এবং অন্যান্য বামপন্থী দলগুলির একটি জোট) ছিলেন, কিন্তু একটি আসন জিততে ব্যর্থ হন। যাইহোক, তিনি ১৪ ফেব্রুয়ারী ১৯৯০-এ দীর্ঘকালীন তৌফিক জিয়াদের বদলি হিসেবে নেসেটে প্রবেশ করেন।Knesset Members in the Twelfth Knesset Knesset website ১৯৯২ সালের নির্বাচনে তিনি তার আসন হারান। তিনি ১৯৯৩ থেকে ২০০২ পর্যন্ত এবং আবার ২০০৭ সাল থেকে মাকির সেক্রেটারি-জেনারেল হিসেবে দায়িত্ব পালন করেন।  নাফা ১৫ জুলাই ২০২১-এ ৮২ বছর বয়সে মারা যান।Mohamed Naffa Knesset   তথ্যসূত্র   বহিঃসংযোগ  বিষয়শ্রেণী:নেসেটের সদস্য ১৯৮৮-১৯৯২ বিষয়শ্রেণী:মাকি (রাজনৈতিক দল) এর রাজনীতিবিদ বিষয়শ্রেণী:জেরুসালেমের হিব্রু বিশ্ববিদ্যালয়ের প্রাক্তন শিক্ষার্থী বিষয়শ্রেণী:হাদাশের রাজনীতিবিদ বিষয়শ্রেণী:নেসেটের দ্রুজ সদস্য বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের আরব ব্যক্তি বিষয়শ্রেণী:২০২১-এ মৃত্যু বিষয়শ্রেণী:১৯৩৯-এ জন্ম
ঘৃষ্ণেশ্বর জ্যোতির্লিঙ্গ মন্দির বা ঘুশ্মেশ্বর জ্যোতির্লিঙ্গ মন্দির হল হিন্দু দেবতা শিবের পবিত্রতম বারোটি জ্যোতির্লিঙ্গ মন্দিরের অন্যতম। এটি ভারতের মহারাষ্ট্র রাজ্যের আওরঙ্গাবাদ থেকে ৩০ কিলোমিটার এবং দৌলতাবাদ (দেবগিরি) থেকে ১০ কিলোমিটার দূরে ইলোরা গুহার কাছে অবস্থিত। শিবপুরাণের কোটিরুদ্র সংহিতার ৩২ ও ৩৩তম অধ্যায়ে এই জ্যোতির্লিঙ্গের উল্লেখ পাওয়া যায়।  মন্দির  মন্দিরের গাত্র-অলংকরণে প্রাগৈতিহাসিক মন্দির প্রথা ও প্রাগৈতিহাসিক স্থাপত্যশৈলীর মিশ্রণ দেখা যায়। মন্দিরে রক্ষিত শিলালিপিটি এখানকার পর্যটকদের কাছে একটি বিশেষ আকর্ষণ। মন্দিরটি লাল পাথরের তৈরি। এতে পাঁচটি চূড়া দেখা যায়। বর্তমান মন্দিরটি অষ্টাদশ শতাব্দীতে নির্মিত। এর গাতে হিন্দু দেবদেবীর মূর্তি খোদিত আছে।↑ http://jyotirlingatours.tripod.com/id3.html   ইতিহাস  কথিত আছে, বেরুলের শিবভক্ত উপজাতি-প্রধান ঘৃষ্ণেশ্বরের কৃপায় এখানে গুপ্তধনখুঁজে পেয়েছিলেন। এই টাকায় তিনি মন্দিরটির সংস্কার করান ও শিখরসিঙ্গনপুরে একটি হ্রদ প্রতিষ্ঠা করেন। গৌতমীবাল (বায়জাবাই) ও অহল্যাবাই হোলকারও ঘৃষ্ণেশ্বরের মন্দির সংস্কার করিয়েছিলেন। মন্দিরের উপরে লাল পাথরে দশাবতারের মূর্তি খোদিত হয়েছে। দরবার কক্ষটিতে ২৪টি স্তম্ভ আছে। এই স্তম্ভগুলিতেও সুন্দর চিত্র খোদাই করা আছে। দরবার হলে নন্দিকেশ্বরের মূর্তিও আছে। গর্ভগৃহের আয়তন ১৭ ফুট X ১৭ ফুট। লিঙ্গমূর্তিটি পূর্বমুখী। মন্দিরের আধ-কিলোমিটারের মধ্যেই ইলোরা গুহা। অহল্যাবাই হোলকারের সময় মন্দিরের সুন্দর প্রাচীরটিও নির্মিত হয়েছিল।  পৌরাণিক উপাখ্যান শিবপুরাণ অনুসারে, দক্ষিণ ভারতে দেবগিরি পর্বতে ব্রহ্মবেত্তা সুধর্ম নামে এক ব্রাহ্মণ তার পত্নী সুদেহাকে নিয়ে বাস করতেন। ব্রাহ্মণ দম্পতির সন্তান ছিল না বলে সুদেহার মনে দুঃখ ছিল। সন্তানলাভের সবরকম চেষ্টা করেও তিনি ব্যর্থ হয়েছিলেন। সুদেহা তখন তার বোন ঘুশ্মার সঙ্গে তার স্বামীর বিবাহের প্রস্তাব দেন। বোনের উপদেশ অনুসারে, ঘুশ্মা ১০১টি শিবলিঙ্গ নির্মাণ করে পূজা করেন এবং সেগুলিকে নিকটবর্তী হ্রদে বিসর্জন দেন। শিবের আশীর্বাদে ঘুশ্মার একটি সন্তান হয়। এতে ঘুশ্মা অহংকারী হয়ে ওঠেন এবং সুদেহা তার বোনের প্রতি ঈর্ষান্বিত হন। ঈর্ষার বশে সুদেহা একদিন ঘুশ্মার ছেলেটিকে খুন করে যে হ্রদে ঘুশ্মা শিবলিঙ্গ বিসর্জন দিতেন, সেখানে দেহটি ফেলে দেন। পরদিন সকালে ঘুশ্মা ও সুধর্ম উঠে নিত্যকর্মে নিযুক্ত হন। সুদেহাও উঠে রোজকার কাজ শুরু করেন। ঘুশ্মার পুত্রবধূ অবশ্য তার স্বামীর বিছানায় রক্তের দাগ দেখতে পান। ভয় পেয়ে তিনি সব কথা তার শাশুড়িকে বলেন। ঘুশ্মা শিবের পূজায় নিযুক্ত ছিলেন। তিনি পূজার আসন ছেড়ে ওঠেন না। এমনকি সুধর্মও ওঠেন না। এমনকি রক্তের দাগ দেখেও ঘুশ্মার ভাবান্তর দেখা যায় না। তিনি বলেন, ‘যিনি আমাকে পুত্র দিয়েছেন, তিনিই আমার পুত্রকে রক্ষা করবেন।’ এই বলে তিনি শিবের নাম জপ করতে থাকেন। তারপর শিবলিঙ্গ বিসর্জন দিতে গিয়ে ঘুশ্মা দেখেন, তার পুত্র আসছে। এতে ঘুশ্মা আনন্দিত বা দুঃখিত কিছুই হন না। শিব তখন আবির্ভূত হয়ে বলেন, ‘তোমার ভক্তিতে আমি তুষ্ট হয়েছি। তোমার বোনই তোমার পুত্রকে হত্যা করেছিল।’ ঘুশ্মা তখন শিবকে অনুরোধ করেন সুদেহাকে ক্ষমা করে দিতে। শিব তাতে সম্মত হন এবং ঘুশ্মাকে আরেকটি বর চাইতে বলেন। ঘুশ্মা বলেন, ‘আপনি যদি অনন্তকাল এখানে জ্যোতির্লিঙ্গরূপে অবস্থান করেন, তাহলে আমি খুশি হব।’ ঘুশ্মার অনুরোধে শিব সেখানে জ্যোতির্লিঙ্গরূপে অবস্থান করেন এবং ঘুশ্মার নামানুসারে এই লিঙ্গের নাম হয় ঘুশ্মেশ্বর বা ঘৃষ্ণেশ্বর। যে হ্রদে ঘুশ্মা শিবলিঙ্গ বিসর্জন দিতেন সেই হ্রদটির নাম হয় শিবালয়।   চিত্রকক্ষ    পাদটীকা    তথ্যসূত্র       .           বহিঃসংযোগ  •http://www.ghushmeshwar.com  বিষয়শ্রেণী:জ্যোতির্লিঙ্গ বিষয়শ্রেণী:মহারাষ্ট্রের হিন্দু মন্দির
আথিরা প্যাটেল একজন ভারতীয় অভিনেত্রী যিনি মূলত মালায়ালাম ছবিতে অভিনয় করেন। তিনি ২০১৬ সালে সংস্কৃত ছবি ইশতি  -এর মাধ্যএ অভিনয় জগতে আত্মপ্রকাশ করেন। তিনি আঙ্গামালি ডায়েরিজ (২০১৭) চলচ্চিত্রে ভিনসেন্ট পেপের বোনের ভূমিকায় অভিনয় করার জন্য সর্বাধিক পরিচিত।    ব্যক্তিগত জীবন  ডেকান ক্রনিকলকে দেওয়া এক সাক্ষাৎকারে তার পদবি সম্পর্কে বলতে গিয়ে আথিরা উল্লেখ করেন যে তার পিতামহ কর্ণাটকের একজন গ্রামপ্রধান ছিলেন, যাদেরকে প্যাটেলার বলা হয়, যে কারণে তাদের পারিবারিক পদবি প্যাটেল।    কর্মজীবন  আথিরা জবি ভার্গিসের লিখিত ও পরিচালিত ভুজা দে নামের একটি স্বল্পদৈর্ঘ্য চলচ্চিত্রে প্রথম অভিনয় করার সুযোগ পান। ২০১৬ সালে, তিনি একটি সংস্কৃত ছবি ইশতি -এর মাধ্যমে আত্মপ্রকাশ করেন, যেখানে তিনি অভিনেতা নেদুমুদি ভেনুর অভিনীত চরিত্রের তৃতীয় স্ত্রীর ভূমিকায় অভিনয় করেন।  ২০১৭ সালে মুক্তিপ্রাপ্ত লিজো জোসে পেলিসেরি পরিচালিত অঙ্গামালি ডায়েরিজ ছবিতে আথিরা মার্সির চরিত্রে অভিনয় করেছিলেন। একই বছর তিনি ভিলেন এবং আদু ২ ছবিতে অভিনয় করেন।  আথিরা কন্টেসা (২০১৮) ছবিতে অভিনেতা আপ্পানি শরতের সাথে জুটি বাঁধেন এবং প্রধান নারী চরিত্রে অভিনয় করেন।[ তথ্যসূত্র প্রয়োজন ]   চলচ্চিত্র তালিকা  বছর শিরোনাম ভূমিকা মন্তব্য ২০১৬ ভুজা দে সে স্বল্পদৈর্ঘ্য চলচ্চিত্র ইশতি শ্রীদেবী সংস্কৃত চলচ্চিত্র ২০১৭ আঙ্গামালি ডায়েরিজ করুণা ভিলেন মালবিকা ম্যাথিউ সানডে হলিডে উন্নির মেয়ে আদু ২ র‍্যাচেল ২০১৮ কন্টেসা জয়নের মেয়ে। প্রধান ভূমিকা  ২০২১ পন ম্যানিকাভেল ধন্য ২০২২ ভূতকালম প্রিয়া ২০২৪ কাল্ব রীনা  বোগেনভিলিয়া ছায়া কার্তিকেয়ন তথ্যসূত্র  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কালিকটের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি
এই উদাহরণের মতো করে #~~~~ এখানে স্বাক্ষর করুন। আপনি যে কোনও সময় এই তালিকায় আপনার নাম যোগ করতে পারেন। নাম যুক্ত করার পূর্বে অবশ্যই আপনাকে অ্যাকাউন্টে প্রবেশ করতে হবে।  আনুসাঙ্গিক  যদি কোন প্রশ্ন থাকে, তবে আমাদের আলাপ পাতায় জিজ্ঞেস করুন।  অংশগ্রহণকারী (অংশগ্রহণকারী হিসাবে আপনার ‘ব্যবহারকারী নাম’ যুক্ত করতে [ এখানে ক্লিক করুন]।)   রামিশা তাবাস্সুম  50-Man  সাইফুর  সামিহা
সোমনাথ হোড় একজন বাঙালি ভাস্কর ছিলেন। ২০০৭ সালে উনি পদ্মভূষণ সন্মানে ভূষিত হন।  প্রারম্ভিক জীবন ১৯২১ সালে অধুনা বাংলাদেশের চট্টগ্রামে উনি জন্মগ্রহণ করেন। ছোটবেলায় বাবাকে হারানোর পর আত্মীয়র সাহায্যে উনি স্কুল পাশ করেন।  তথ্যসূত্র  বিষয়শ্রেণী:১৯২১-এ জন্ম বিষয়শ্রেণী:২০০৬-এ মৃত্যু বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিশ্বভারতী বিশ্ববিদ্যালয়ের শিক্ষক বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:কলকাতার শিল্পী বিষয়শ্রেণী:পশ্চিমবঙ্গের চিত্রশিল্পী বিষয়শ্রেণী:২০শ শতাব্দীর ভারতীয় ভাস্কর